  Виталий Пронин Нылъёслэн семьяоссылы одно ик юрттэт висъяськоз.31-тӥ октябре Шарм-эль-Шейхысь Санкт-Петербурге лобись самолёт пазьгиськыса, 224 адями быриз, со пӧлысь кыкез Удмуртиысь вал.Ӵапак со рейсэ шедиллям Воткаысь 28 аресъем Мария Шишкина но Можгаысь 23 аресъем Юлия Краснова. Та нылъёс кыкназы ик Санкт-Петербург городын улӥзы.Мария Шишкина Россилэн уйпал шоркараз выжиз 2013-тӥ арын, ИжГТУ-лэсь Воткаысь ёззэ йылпумъяса. Нылаш малпа ни вал семья кылдытыны, туганэныз ӵош ик самолётын быризы.Можга городысь Юлия Краснова, 8 номеро гимназиез 2009-тӥ арын йылпумъяса, Санкт-Петербургысь архитектурая но лэсьтӥськонъя институтын дышетскиз но кылем арын ас удысэзъя та городын ик ужаны кутскиз. Ас ужзэ ӟеч быдэсъясь, капчи сямо, котькыӵе уже мыло-кыдо пыриськись нылаш фирмалэн директорезлэн воштӥсез луэм ни вылэм.Удмурт Республикалэн Тӧроез Александр Соловьёв куректэмез сярысь вераз но оскытӥз, нылъёслэн семьяоссылы одно ик юрттэт висъяськоз шуыса."УД" Туспуктӥз А. Горбунов Теги: кышкыт югдур  